CELEX: 62016CN0664
Language: et
Date: 2016-12-21 00:00:00
Title: Kohtuasi C-664/16: Eelotsusetaotlus, mille on esitanud Curtea de Apel Alba Iulia (Rumeenia) 21. detsembril 2016 – Lucrețiu Hadrian Vădan versus Agenția Națională de Administrare Fiscală – Direcția Generală de Soluționare a Contestațiilor, Direcția Generală Regională a Finanțelor Publice Brașov – Administrația Județeană a Finanțelor Publice Alba

3.4.2017   
            
            
               ET
            
            
               Euroopa Liidu Teataja
            
            
               C 104/27
            
         Eelotsusetaotlus, mille on esitanud Curtea de Apel Alba Iulia (Rumeenia) 21. detsembril 2016 – Lucrețiu Hadrian Vădan versus Agenția Națională de Administrare Fiscală – Direcția Generală de Soluționare a Contestațiilor, Direcția Generală Regională a Finanțelor Publice Brașov – Administrația Județeană a Finanțelor Publice Alba
   (Kohtuasi C-664/16)
   (2017/C 104/41)
   Kohtumenetluse keel: rumeenia
   
      Eelotsusetaotluse esitanud kohus
   
   Curtea de Apel Alba Iulia
   
      Põhikohtuasja pooled
   
   
      Apellant: Lucrețiu Hadrian Vădan
   
      Vastustajad: Agenția Națională de Administrare Fiscală – Direcția Generală de Soluționare a Contestațiilor, Direcția Generală Regională a Finanțelor Publice Brașov – Administrația Județeană a Finanțelor Publice Alba
   
      Eelotsuse küsimused
   
   
               1.
            
            
               Kas direktiivi 2006/112 (1) üldiselt, ning konkreetsemalt artikleid 167, 168, 178, 179 ja 273, samuti proportsionaalsuse põhimõtet ja neutraalsuse põhimõtet tuleb tõlgendada nii, et need lubavad maksukohustuslasele, kes vastab käibemaksu mahaarvamiseks nõutavatele sisulistele tingimustele, mahaarvamisõiguse anda, kui ta ei suuda sellises konkreetses olukorras, nagu on kõne all põhikohtuasjas, arveid esitades tõendada sisendkäibemaksu, mille ta on tasunud kaupu soetades ja teenuseid saades?
            
         
               2.
            
            
               Kui vastus esimesele küsimusele on jaatav, siis kas direktiivi 2006/112 ning proportsionaalsuse põhimõtet ja neutraalsuse põhimõtet tuleb tõlgendada nii, et mahaarvamisõiguse ulatuse kindlaksmääramiseks võib olla lubatav ja sobiv meede selline kaudne hindamine (kohtuekspertiisi teel), mida teeb sõltumatu ekspert ehitustööde koguse/tööjõu suuruse alusel, mis leitakse ekspertiisi käigus, juhul kui kauba (ehitusmaterjali) on võõrandanud ja teenuseid osutanud (ehitiste püstitamisega seotud töid teinud) käibemaksukohustuslased?
            
         
      (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT 2006, L 347, lk 1).